ઊર્જા મંત્રીએ જણાવ્યું હતું કે, વરસાદ ખેંચાતા ખેતરના ઊભા પાકને પાણી આપવાની જરૂરીયાત ઊભી થતાં રાજ્ય સરકારે ખેડૂતોનાં વિશાળ હિતને ધ્યાને લઈને પ્રતિદિન આઠ કલાકને બદલે દસ કલાક વીજળી આપવાનો નિર્ણય કર્યો છે. જેનાથી રાજ્યભરનાં ૭૩૦૮ કૃષિ ફીડરોનાં ૧૫ લાખ જેટલા ખેડૂતોને તાત્કાલિક ધોરણે લાભ મળશે. મંત્રીએ એમ પણ જણાવ્યું હતું કે, રાજ્ય સરકારનાં આ નિર્ણયથી ઉત્તર ગુજરાતનાં ૨૮૬૩ ફીડરો, પશ્ચિમ ગુજરાતનાં ૩૪૭૧ ફીડરો, મધ્ય ગુજરાતનાં ૬૧૮ અને દક્ષિણ ગુજરાતનાં ૩૫૬ ફીડરો મળી રાજ્યભરનાં કુલ ૭૩૦૮ કૃષિલક્ષી ફીડરોનાં અંદાજે ૧૫ લાખ ખેડૂતોને આ લાભ મળશે.